|  |  |
| --- | --- |
| Datum: 14/4 – 2011 | **Projekt POSODOBITEV KURIKULARNEGA PROCESA**  **NA OSNOVNIH ŠOLAH IN GIMNAZIJAH** |

**RAZVOJNI KONTINUUM PROJEKTNEGA UČENJA: Referenčne ravni**

|  |  |  |  |  |
| --- | --- | --- | --- | --- |
| **Kriteriji/Raven** | **1.stopnja: Vstopna raven** | **2.stopnja: Vmesna raven** | **3.stopnja: Višja raven** | **4.stopnja: Raven odličnosti** |
| **Umestitev v kurikul** | Šolski projekti oz. projektno delo je le občasni »dodatek« k »rednemu« pouku (didaktično »razvedrilo«). Navezava na učne cilje je praviloma ohlapna ali je sploh ni. | Projektno učenje je integrirano v redni pouk, a prepuščeno (sprotni) odločitvi posameznega učitelja oz. (naključnih) skupin učiteljev.  Navezava na učne cilje predmetov je pogosto zgolj posredna. | Projektni pristop je eden od temeljnih načinov za doseganje učnih ciljev predmetov.  Projektno delo je načrtovano za vse leto vnaprej praviloma na ravni oddelka. | Projektni pristop je eno od vodilnih didaktičnih načel šolskega kurikula na predmetni in nadpredmetni (tj. celostni kurikularni) ravni.  Projektno delo je načrtovano za vse leto vnaprej za vse oddelke (in učence) na ravni šole. |
| **Celovitost učnega procesa** | Projektno učenje praviloma ne vključuje vseh faz učnega procesa. | Projektno učenje le redko vključuje vse faze učnega procesa (najpogosteje ni ugotavljanja učnih rezultatov (niti preverjanja znanja). | Projektno učenje praviloma vključuje vse faze učnega procesa vključno z ugotavljanjem učnih dosežkov (tj. preverjanjem in ocenjevanjem znanja). | Projektno učenje vključuje vse faze učnega procesa. |
| **Velikost oz. trajanje projekta** | Projekt se praviloma v celoti izvede znotraj posamezne učne ure (t.i. majhni projekti). | Projekti praviloma trajajo nekaj dni ali 1 teden (t.i. majhni in srednji projekti). | Projekti praviloma trajajo daljše obdobje, mesec dni ali več, lahko tudi vse šolsko leto (t.i. veliki projekti). | Posamezni projekti trajajo daljše obdobje, praviloma vse šolsko leto (t.i. veliki projekti). Izvedba posameznega predmeta je lahko v celoti projektna. |
| **Nosilec načrtovanja projekta** | Projekt v celoti načrtuje učitelj. | Projekt načrtuje učitelj. | Projekt le delno načrtuje(jo) učitelj(i). | Šola oz. učitelji projekte načrtuje le na makro ravni. Projekte na mikro ravni načrtujejo dijaki. Šola ima koordinatorja projektnega učenja oz. tim za koordinacijo projektnega [določitev (kros)kurikularnih ciljev; skupne predloge za projektno delo (načrt projekta, dnevnik projekta, ocenjevalni listi idr.)]. |
| **Vloga učitelja** | »Poučevalec«. | Organizator učnega procesa. | Usmerjevalec in moderator. | Moderator in svetovalec. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vloga dijaka**  **oz. značilnosti učenja** | Aktivno učenje. … | | Aktivno učenje. Učenje z raziskovanjem in odkrivanjem. … | | Samostojno učenje. Sodelovalno učenje. Aktivno učenje. Učenje z raziskovanjem in odkrivanjem. … | | Samostojno učenje. Sodelovalno učenje. Aktivno učenje. Učenje z raziskovanjem in odkrivanjem. Ustvarjalno učenje. … |
| **Potek načrtovanja** | Učitelj določi cilje, pričakovane učne dosežke in končne izdelke projekta. Dijaki so sicer ustvarjalno angažirani, a le znotraj omejenega, vnaprej določenega učnega konteksta (imajo le malo možnosti za samostojne izbire in odločitve). | | Učitelj opredeli tematiko in cilj(e) projekta, vodilno problemsko vprašanje in konkretna raziskovana vprašanja.  Dijaki se vodeno, a samostojno odločajo o poteku in končnih izdelkih projekta. | | Učitelj(i) opredeli(jo) le cilj(e) projekta.  Dijaki sodelujejo pri oblikovanju vodilnega problemskega vprašanja in sami zastavljajo bistvena in/oz. raziskovalna vprašanja.  Dijaki se vodeno, a samostojno odločajo o poteku in končnih izdelkih projekta. | | Učitelj(i) opredeli(jo) le cilj(e) projektnega učenja na kurikularni ravni.  Dijaki – ob svetovalni podpori učitelja - opredelijo problemska vprašanja in jih navežejo na učne cilje predmetov. Odločilno izbiro imajo tudi pri metodah in oblikah ugotavljanja učnih rezultatov. |
| **Avtentičnost cilja/-ev, učnega okolja in učnega procesa** | Avtentičnost (življenjska resničnost in relevantnost) učnega cilja projekta je bolj slučajna kot namerna.  Učno okolje je tradicionalno šolsko (učilnica). | Učni cilji projekta so avtentični.  Učno okolje je večinoma še vedno šolsko, a raznoliko in izbrano glede na naravo dejavnosti (učilnica, knjižnica, multimedija idr.).  Če se učni rezultati preverjajo, so oblike najpogosteje tradicionalne. | | Učni cilji projekta so avtentični.  Tudi učno okolje je najpogosteje avtentično (na šoli in zunaj šole).  Prav tako so v čim večji možni meri avtentične ter raznolike oblike (tj. tradicionalne in alternativne) preverjanja in ocenjevanja znanja. | | Učni cilji projekta so avtentični.  Tudi učno okolje je do največje možne mere avtentično (na šoli in zunaj šole). Učni dosežki so kompleksni ter se ugotavljajo z raznolikimi praviloma avtentičnimi oblikami preverjanja in ocenjevanja. | |
| **Kompleksnost**  **projektnega učenja in/oz. vključenost predmetov** | Pristop k zasnovi in izvedbi projekta je najpogosteje vsebinski oz. tematski. Izvedba je praviloma enopredmetna oz. znotrajpredmetna. | Pristop k zasnovi in izvedbi projekta je problemski. Vodilno problemsko vprašanje pa je najpogosteje zastavljeno kot disciplinarno.  Izvedba je predmetna, včasih tudi večpredmetna, vendar je slednja najpogosteje multidisciplinarna. | | Pristop k zasnovi projekta je problemski. Vodilno problemsko vprašanje je praviloma zastavljeno interdisciplinarno.  Izvedba je večpredmetna ter kombinira multidisciplinarni in interdisciplinarni pristop. | | Pristop k zasnovi projekta je problemski. Projekt usmerja jih vodilno kroskurikularno problemsko oz. raziskovalno vprašanje, relevantno za kurikul in dijaka.  Izvedba je večpredmetna in v največji možni meri interdisciplinarna. | |
| **SODELOVANJE UČITELJEV IN TIMSKI POUK** | Nič ali malo sodelovanja učiteljev. | Izvedba temelji na sodelovalnem poučevanju (skupne priprave, ločena izvedba).  Za dvig kakovosti projektnega učenja šola občasno uporabi paralelno interaktivno poučevanje. | | Izvedba temelji na sodelovalnem in timskem poučevanju.  Za dvig kakovosti projektnega učenja šola načrtno in sistematično uporablja paralelno interaktivno timsko poučevanje. | | Izvedba projektov temelji na sodelovalnem in timskem poučevanju ter sodelovalnem učenju.  Za dvig kakovosti projektnega učenja šola načrtno in sistematično uporablja vse oblike interaktivnega timskega poučevanja. | |

|  |
| --- |
| Pripravila  Katja Pavlič Škerjanc |